คุณเป็นคนหนึ่งที่อยากเปลี่ยนแปลงใบหน้าให้สวยขึ้น
แต่ไม่รู้ว่าจะเริ่มตรงไหนไหมครับ
คุณอาจจะเริ่มจากการทำตามๆคนอื่น
เช่น ไปเสริมจมูก ไปทำตาสองชั้น แต่ทำแล้วก็ยังไม่สวยถูกใจ
มันเพราะอะไร แล้วจะทำอย่างไรดี
และนี่คือสิ่งที่หลายๆคนยังไม่เข้าใจ
นั่นก็คือใบหน้าที่สวยเริ่มจากกระดูกโครงหน้าครับ
สวัสดีครับ หมอโฮป
นพ.อธิคม ถนัดพจนามาตย์ ศัลยแพทย์ตกแต่ง
กับ Channel Doctor Hope Plastic Surgery
กับความรู้และความจริงในเรื่องศัลยกรรมตกแต่งครับ
วันนี้ผมจะมาเผยรายละเอียดของการผ่าตัดยุบโหนกแก้มครับ
ปัญหาหนึ่งของใบหน้าที่พบเยอะในคนไทยเราก็คือ
เรื่องใบหน้าที่กว้างโหนกแก้มใหญ่หรือสูง
ซึ่งก็มีสาเหตุมาจากรูปร่างของกระดูกโหนกแก้มครับ
เรามาดูโมเดลนี้กันครับ
ส่วนสีเหลืองนี้ก็คือกระดูกที่ชื่อว่า zygoma
หรือกระดูกโหนกแก้มนี่แหละครับ
ซึ่งจะมีผลต่อรูปร่างของใบหน้าส่วนกลาง
บริเวณนี้เรียกว่า zygomatic arch ถ้าคลำดูก็จะอยู่หน้ารูหูครับ
ซึ่งส่วนนี้จะมีผลต่อความกว้างของใบหน้าครับ
คนที่มีปัญหาใบหน้าส่วนกลางกว้าง
การแก้ไขจะต้องเป็นการลดส่วนนี้ครับ
บริเวณนี้คือ zygomatic body
คนที่โหนกแก้มสูงหรือโหนกมากๆก็เกิดจากส่วนนี้ใหญ่ครับ
การผ่าตัดยุบโหนกแก้มจะมีแนวการตัดกระดูกอยู่ 2 ตำแหน่ง
ซึ่งก็คือบริเวณ zygomatic arch และ zygomatic body ครับ
โดยการตัดบริเวณ zygomatic arch ตรงนี้
สิ่งที่ต้องระวังก็คือ เส้นประสาทที่ควบคุมใบหน้าครับ
ถ้าเกิดการบาดเจ็บจะทำให้หน้าเบี้ยวได้ครับ
จุดนี้แพทย์ที่ทำการผ่าตัดจึงต้องแม่นเรื่องของกายวิภาคมากๆ
ส่วนการตัดบริเวณ zygomatic body ตรงนี้
แนวของการตัดจะแบ่งเป็น 2 แบบ
คือแบบเส้นตรง และ แบบตัว L
ซึ่งอาจจะมีการตัดเนื้อกระดูกออกบางส่วนก็ได้
ทั้งนี้การเลือกแนวการตัดแบบไหน ต้องตัดกระดูกออกหรือไม่
ขึ้นอยู่กับรูปร่างของกระดูกซึ่งผมจะไม่ลงรายละเอียดนะครับ
เพราะคงจะลึกเกินไปและเป็นหน้าที่ของศัลยแพทย์ตกแต่ง
ในการเลือกวิธีการครับ
โดยอาศัยหลักการที่ว่าแนวการตัดจะต้องอยู่เข้ามาด้านใน
กว่าจุดที่โหนกสุดของกระดูกที่ต้องการจะยุบครับ
เช่น ถ้าจุดที่โหนกสุดที่ต้องการจะยุบอยู่ตรงนี้
แนวการตัดควรเป็นแนวนี้ ไม่ใช่แนวนี้ครับ
ไม่อย่างงั้นการยุบจะไม่เห็นผลครับ
ถ้าเห็นว่าคลิปนี้มีประโยชน์ช่วยกันกด Subscribe
กด like และสั่นกระดิ่งกันด้วยนะครับ
จะได้ไม่พลาดคลิปความรู้ดีๆจาก หมอโฮปทุกวันเสาร์ครับ
และฝากติดตาม Page Dr.Hope Plastic Surgery ด้วยนะครับ
เรามาดูแบบจำลองกะโหลกจากคนจริงกันบ้างนะครับ
อันนี้ทำมาจาก 3d printer ซึ่งมาจากการทำ CT scan นะครับ
ผมเคยได้พูดถึงไปแล้วในคลิปเรื่องการตอกกระดูกฐานจมูก
ผมได้ทำการตัดเอาไว้แล้ว
คนนี้มีปัญหาหน้ากว้างแต่โหนกแก้มด้านหน้าไม่ได้สูง
แนวทางการยุบโหนกแก้มจะเป็นการยุบส่วนนี้เข้ามาด้านใน
ก็จะทำให้ใบหน้าแคบลงครับ
แต่ไม่ใช่ว่าจะแคบเท่าไรก็ได้นะครับ
เพราะถ้ายุบมากเกินไปจะไปเบียดกระดูกกรามล่าง
ทำให้อ้าปากลำบากได้ครับ
ส่วนด้านหน้าก็ไม่ต้องยุบลงมาครับ
แต่ถ้ามีปัญหาโหนกแก้มด้านหน้าสูงด้วย
ก็จะถอยตรงนี้ไปด้านหลังครับ
เมื่อยุบกระดูกตามที่ต้องการแล้ว
ก็จะยึดกระดูกด้วยการใช้ plate และ screw ครับ
เพราะกระดูกโหนกแก้ม
จะเป็นตำแหน่งเกาะของกล้ามเนื้อที่ใช้เคี้ยวอาหาร
ถ้าไม่ยึดไว้กระดูกจะเคลื่อนไปจากตำแหน่งที่ต้องการได้ครับ
การที่เราเห็นแนวการตัด
แนวการยุบจากแบบจำลองนี้ดูเหมือนจะง่ายนะครับ
แต่ในการผ่าตัดจริงจะไม่สามารถเห็นกระดูกได้ทั้งชิ้นแบบนี้ครับ
เพราะจะเปิดแผลแค่บริเวณที่จะตัดเท่านั้น
เพื่อป้องกันปัญหาแก้มย้อยหลังผ่าตัดครับ
การใช้แบบจำลองในการวางแผนจึงทำให้การผ่าตัดแม่นยำ
และใช้เวลาสั้นลงครับ
ความสวยของใบหน้าเริ่มมาจากพื้นฐานโครงสร้างข้างใน
นั่นก็คือกระดูกโครงหน้านั่นเองครับ
หลายๆคนไม่เข้าใจ หรือไม่ทราบว่าที่เรารู้สึกว่าตัวเองยังไม่สวย
มันมีสาเหตุจากตรงไหน แล้วก็ไปแก้ปัญหาไม่ตรงจุด
ส่วนใหญ่เลยก็เริ่มที่การเสริมจมูก
เมื่อเสริมแล้วก็ไม่พอใจ แก้แล้วแก้อีก
ส่วนหนึ่งเป็นเพราะให้ความสนใจแต่ที่จมูก
โดยไม่ได้วิเคราะห์ใบหน้าโดยรวมทั้งหมด
ศัลยแพทย์ตกแต่งที่ดีไม่ได้มองแค่ส่วนใดส่วนหนึ่งบนใบหน้า
แต่ต้องมองทั้งใบหน้า
การเข้าใจและสามารถวิเคราะห์ใบหน้าโดยรวมได้ทั้งหมด
ถึงจะสามารถวางแผนการผ่าตัด เลือกการผ่าตัดที่ถูกต้อง
เพื่อให้ได้ใบหน้าที่สวยงามครับ
เพราะผมรู้ว่าคุณไม่ได้อยากเป็นคนที่จมูกสวย ตาสวย หูสวย
แต่คุณอยากได้ใบหน้าที่สวยใช่ไหมครับ
ใครที่กำลังศึกษาข้อมูลเรื่องการทำศัลยกรรม
ไม่ว่าจะเป็น เสริมจมูก ทำตาสองชั้น ยกคิ้ว
ดึงหน้า ยุบโหนกแก้ม ตัดกราม
อย่าลืมกด Subscribe กด like และสั่นกระดิ่งเอาไว้ นะครับ
จะได้ไม่พลาดคลิปความรู้ดีๆ จากหมอโฮปครับ
หรือ ถ้ามีปัญหา ข้อสงสัยอะไรเกี่ยวกับการทำศัลยกรรม
เขียนคุยกันด้านล่างใน Comment
หรือเข้าไปคุยกันใน Page Dr.Hope Plastic Surgery ได้นะครับ
สุดท้ายนี้หวังว่าคลิปนี้
จะช่วยให้เข้าใจเรื่องการยุบโหนกแก้มมากขึ้นนะครับ
วันนี้ขอลาไปก่อนครับ สวัสดีครับ
